Oba spotrebiče fungujú na podobnom princípe. Na žehlenie, „prevoňanie“ a dezinfekciu textílií využívajú horúcu paru. Žehličky s parným generátorom sú spravidla výkonnejšie, resp. slúžia na samotné žehlenie akýchkoľvek textílií. Ak siahnete po naparovači s dostatočne vysokým parným výkonom, v praxi môže zastúpiť aj klasickú žehličku, nepísaným pravidlom však býva, že tieto spotrebiče bývajú o niečo „slabšie“, v preklade, nie sú určené na klasické žehlenie. Naparovače odevov je možné označiť za multifunkčnejšie a praktickejšie, keďže ich väčšinou môžete využiť aj na vertikálne naparovanie a naparovanie bytových textílií vrátane nábytku (napr. čalúnené kreslá, gauče). Vďaka kompaktným rozmerom ich oceníte aj na cestách alebo v práci.\r